অসম প্ৰদেশ কংগ্ৰেছ কমিটীৰ সভাপতি ভূপেন বৰাৰ পত্নীয়ে ভুৱা বিৱৰণ দাখিল কৰা এটা হাউচিং ফ্লেট অধিগ্ৰহণ কৰা বুলি মন্ত্ৰী পিযুষ হাজৰিকাই অভিযোগ উত্থাপন কৰাৰ পিছতে আজি প্ৰতিক্ৰিয়া প্ৰকাশ কৰিছে কংগ্ৰেছৰ সভাপতি গৰাকীয়ে।
পিযুষ হাজৰিকাৰ অভিযোগ স্বীকাৰ কৰি বৰাই কয় যে তেওঁ ভুল স্বীকাৰ কৰিছে। ফ্লেটটো তেওঁৰ পত্নীৰ পৰা ঘূৰাই ল'বলৈ কোৱাৰ লগতে পত্নীক শাস্তি দিবলৈও আহ্বান জনায় বৰাই।
"মই এই বিষয়ে লুকুৱাব বিচৰা নাই আৰু পলাব বিচৰা নাই" বুলি উল্লেখ কৰে বৰাই।
আনহাতে একে সময়তে ভূপেন বৰাই মুখ্যমন্ত্ৰী হিমন্ত বিশ্ব শৰ্মাৰ পৰিয়ালৰ ভূমি কেলেংকাৰীৰ প্ৰসঙ্গও উত্থাপন কৰে।
মুখ্যমন্ত্ৰীৰ পৰিয়ালে অধিগ্ৰহণ কৰা ২৯ বিঘা মাটিৰ সৈতে ৪৩৫ বৰ্গ ফুটৰ ফ্লেটৰ তুলনা কৰিব নালাগে বুলি পিযুষ হাজৰিকাক কটুক্তি কৰে বৰাই।
মুখ্যমন্ত্ৰী পৰিয়ালে অধিগ্ৰহণ কৰা ২৯ বিঘা মাটি কাঢ়ি লোৱা হ'ব বুলি হুংকাৰ দি বৰাই ১০ মাৰ্চৰ পৰা ভূমি কেলেংকাৰীৰ বিৰুদ্ধে দিল্লীত ধাৰাবাহিক আন্দোলন হ'ব বুলি ঘোষণা কৰে।
এই আন্দোলনৰ বাবে ইতিমধ্যে আবেদন কৰা হৈছে বুলি বৰাই জানিবলৈ দিয়ে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
